钦定古今图书集成/理学汇编/学行典/第146卷 > 《辨圣论》梁·沈约
## 钦定古今图书集成/理学汇编/学行典/第146卷 > 《辨圣论》梁·沈约

“圣人”，盖人中之含，明德尽照，精粹凝元者，或三圣并
时，或千载寂灭。圣人遗情忘己，常以兼济为念，若不
登九五之位，则其道不行，非以黄屋玉玺为尊贵也。
文王造周而未集，武王集之而未成，周公虽无王录，
而父兄二圣之烈，不可以不终。若非表以圣功，制礼
作乐，则太平之基不著，二圣之美不彰。孔子当无录
之运，值自晦之时，而云“河不出图，《洛》不出书”，吾已矣
夫！欲以圣德示天下，垂来世，当仲尼在世之时，世人
不言为圣人也，伐树削迹于七十君而不一值，或以
为东家丘，或以为丧家犬。若不高叹，凤鸟称梦，周公
乐正，《雅》《颂》各得其所，则当世安知其圣人乎？